Marien Ngouabi
Marien Ngouabi (31 a viz Kerzu 1938 - 18 a viz Meurzh 1977) a oa ur soudard hag ur politikour eus Republik Kongo, bet prezidant ar vro adalek 1969 betek e varv.

Goude bezañ bet stummet e Bro-C'hall e tistroas d'e vro, da Bointe-Noire ma oa eil-letanant e 1962 ha letanant e 1963. E miz Gouere 1968 e voe harzet un nebeud dezvezhioù, a-raok bezañ dieubet gant soudarded all. E miz Eost e krouas ar Conseil National de la Révolution (Kuzul Broadel an Dispac'h) hag e miz Gwengolo e voe lakaet Alphonse Massamba-Débat da reiñ e zilez. Alfred Raoul a voe lakaet neuze e penn ar Stad daoust ma oa ar galloud gant Ngouabi e gwirionez. D'an 31 a viz Kerzu 1968 ec'h eas Ngouabi da brezidant Kongo da vat.

Cheñch a reas anv ar vro, lakaet da Republik Poblel Kongo, Stad marksour-leninour gentañ eus Afrika. Lazhet e voe Marien Ngouabi en ur gwalldaol d'an 18 a viz Meurzh 1977. En devezhioù war-lerc'h e voe harzet ha fuzuilhet meur a zen, war zigarez o doa kemeret perzh er gwalldaol, Massamba-Débat en o zouez. Joachim Yhombi-Opango a voe lakaet e penn ar Stad er gouarnamant da c'hortoz.

Prezidanted Republik Kongo
Ganedigezhioù 1938
Marvioù 1977